PATVIRTINTA

Šiaulių rajono savivaldybės tarybos

2020 m. balandžio 16 d. sprendimu Nr. T-107

**ŠIAULIŲ RAJONO SAVIVALDYBĖS KULTŪROS CENTRO**

**2019 METŲ VEIKLOS ATASKAITA**

2020-02-28

Kuršėnai

**VADOVO ŽODIS**

Šiaulių rajono savivaldybės kultūros centras (toliau – ŠRSKC) yra savivaldybės biudžetinė daugiafunkcė kultūros įstaiga, viešasis juridinis asmuo. Kultūros centro veikla: kultūrinė ir meninė. Kultūros centro tikslai: puoselėti etninę kultūrą, mėgėjų meną, kurti menines programas, plėtoti švietėjišką (edukacinę), pramoginę veiklą, rūpintis profesionalaus meno sklaida, tenkinti bendruomenės kultūrinius poreikius.

Įgyvendinant ilgalaikius prioritetus (pagal SPP) – Sumani, pilietiška, kūrybinga, socialiai saugi ir sveika visuomenė (kodas 02) bei Efektyvi rajono savivalda ir visuomenės saugumas (kodas 04) – vadovaujamasi Šiaulių rajono savivaldybės strateginiu veiklos planu 2019–2021 metams (7 priedu), Kultūros plėtros programa 2019–2021 metams (kodas 13).

Centrą sudaro Kultūros centras (aukščiausia kategorija) ir 13 filialų: 1 filialas yra II kategorijos ir 12 – III kategorijos (Tarybos 2013 m. kovo 28 d. sprendimu Nr. T-83). Jiems priklauso 7 salės. Naisių filiale įsikūrusi Šiaulių rajono literatūros ekspozicija. Lietuvos Respublikos kultūros ministerijos įvertinimu geriausiomis šalyje įstaigomis savo kategorijoje pripažintos: 2003 m. Kuršėnų miesto kultūros centras (dabar ŠRSKC) ir 2008 m. ŠRSKC Meškuičių filialas ir nominuoti kaip **„Geriausias kultūros centras“.**

 ŠRSKC 2019 m. patvirtintos **87** pareigybės, apimančios **83,5** etato. Iš jų 38,5 etatai ŠRSKC (17,5 – kultūros ir meno, 21 – kiti) ir 45 etatai ŠRSKC filialuose (36,5 – kultūros ir meno, 8,5 – kiti). Iš viso dirba 97 darbuotojai.

2019 metais 64 (40 iš rajono filialų) rajono kultūros ir meno darbuotojai dalyvavo 231 seminare, mokymuose ar kursuose. 5 rajono kultūros darbuotojai, dalyvaudami Lietuvos nacionalinio kultūros centro (toliau – LNKC) organizuojamuose kvalifikacijos tobulinimo seminaruose „Kultūros vadovų kūrybinė akademija", tuo pačiu įsijungė į unikalaus Jungtinio Lietuvos kultūros centrų vadovų choro veiklą. Choras jau pristatė Lietuvos tautinių kostiumų kolekciją respublikos miestuose, Estijoje ir Airijoje, Japonijoje – vienoje didžiausių pasaulyje tarptautinėje turizmo parodoje „Jata“. Unikalūs kostiumai demonstruoti lietuvių bendruomenėms Jungtinėse Amerikos valstijose, Argentinoje ir Urugvajuje, Sakartvele. Dalyvavo 2018 metų Dainų šventėje „Vardan tos“ Vilniuje. Pamatytos, įgytos, išgirstos patirtys suteikia ir įgalina kultūros darbuotojus tobulinti savo veiklas vietose ir skleisti įgytą patirtį.

2019 m. ŠRSKC ir filialuose kūrybinę veiklą vystė **109 meno kolektyvai, studijos, būreliai ar klubai,** kuriuos lankė **1148 dalyviai** (ŠRSKC – 21 kolektyvas, 380 dalyvių; filialuose – 88 kolektyvai, 768 dalyviai). Iš jų vaikai ir jaunimas lankė 32 kolektyvus, kuriuose savo meninius
gebėjimus nuosekliai ir sistemingai ugdė 425 vaikai ar jaunuoliai.

**1 lentelė. Mėgėjų meno kolektyvai**

|  |  |  |
| --- | --- | --- |
| Metai | Mėgėjų meno kolektyvai, būreliai, studijos (sk.) / dalyviai | Mėgėjų meno kolektyvai |
| Vaikų ir jaunimo kolektyvai (sk.) | Dalyviai  | Suaugusiųjų kolektyvai (sk.) | Dalyviai |
| **2019** | **109 / 1148** | **32**  | **425** | **77** | **723** |
| **2018** | **114 / 1275** | **36** | **515** | **78** | **760** |
| **2017** | **125 / 1327** | **39** | **555** | **86** | **772** |

Lietuvos nacionalinio kultūros centro direktoriaus 2018-11-08 įsakymu Nr. V-102 ŠRSKC 47 mėgėjų meno kolektyvams patvirtintos kategorijos pagal meninį lygį, veiklą ir rezultatus: I kategorija patvirtinta 10, II – 14, III – 20, IV – 3 kolektyvams. Iš viso kolektyvuose dalyvauja 612 (iš jų vaikų 104) dalyvių, jiems vadovauja 51 vadovas.

**2 lentelė. Kolektyvų kategorijos**

|  |  |  |
| --- | --- | --- |
| Mėgėjų meno kolektyvai, būreliai, studijos (sk.) | Nominacija „Aukso paukštė“ (sk.) | Mėgėjų meno kolektyvų kategorijos |
| I kategorija (sk.) | II kategorija (sk.) | III kategorija (sk.) | IV kategorija (sk.) |
| **109** | **9** | **10** | **14** | **20** | **3** |

**I SKYRIUS**

**SAVIVALDYBĖS STRATEGINIO PLĖTROS PLANO ĮGYVENDINIMAS**

**PIRMASIS SKIRSNIS**

**KONTEKSTO (APLINKOS) ANALIZĖ**

**Politiniai–teisiniai veiksniai.** Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos darbo kodeksu, Lietuvos Respublikos biudžetinių įstaigų įstatymu, Lietuvos Respublikos kultūros centrų įstatymu, Lietuvos Respublikos Vyriausybės nutarimais, Lietuvos Respublikos kultūros ministerijos įstatymais, Lietuvos kultūros politikos kaitos gairėmis, Tarybos sprendimais, mero potvarkiais, Šiaulių rajono savivaldybės administracijos direktoriaus įsakymais, kitais teisės aktais ir ŠRSKC nuostatais.

**Ekonominiai veiksniai.** ŠRSKC veikla finansuojama savivaldybės biudžeto ir valstybės lėšomis. Papildomos lėšos pritraukiamos dalyvaujant projektuose, surenkant gyventojų pajamų mokesčio 2 proc. paramą, specialiosiomis lėšomis už teikiamas mokamas paslaugas. Įstaiga

turi paramos gavėjo statusą. Pasinaudojant galimybėmis iš viso **papildomai gauta lėšų 69301,00 Eur, t. y.:**

Už teikiamas paslaugas per 2019 m. surinkta lėšų iš viso **12266,00 Eur** (ŠRSKC 11205,00, filialai 1061,00 Eur).

Iš privačių rėmėjų renginiams gauta **9614,00 Eur**.
 Projektų įgyvendinimui gauta **47421,00 Eur** (Lietuvos kultūros tarybos (toliau – LKT) , LR kultūros ministerijos ir rajono savivaldybės):

2019 m. pateikus paraiškas į LR kultūros ministerijos Lietuvos kultūros tarybai gautas finansavimas 6 projektų įgyvendinimui.

1. Lietuvos Šiaurės krašto suaugusiųjų liaudiškų šokių kolektyvų konkursas-festivalis „Suk, suk ratelį – 2019“ (LKT – 2500,00 Eur ir rajono savivaldybės – 1071,00 Eur);

2. Sakralinės ir klasikinės muzikos koncertų ciklas „Muzikinės bažnyčių naktys Šiaulių rajone“ (LKT 4000,00 Eur, sav. 1714,00 Eur);

3. XIX tarptautinis teatrų festivalis-konkursas „Kartu“, skirtas Lietuvos valstybės atkūrimo šimtmečiui (LKT 7000,00 Eur, sav. 3000,00 Eur);

4. Netradicinio mokymo seminaras „Kūrybiškas ugdymas(is) ir mokymas(is) įvairiose kultūros centro erdvėse. Respublikinis vaikų ir moksleivių liaudiškų šokių grupių festivalis „Jaunimėlis pasišoks“( LKT 2600,00 Eur, sav.1114,00 Eur);

5. Respublikinis mažų miestelių ir kaimo vietovių vaikų ir jaunimo šokių festivalis „Šokis manyje 2019“ (LKT 1700,00 Eur, sav.729,00 Eur);

6. 20-oji Lietuvos liaudiškos muzikos kapelų šventė „GRIEŽK, SMUIKELI“ skirta Žemaitijos metams (LKT 6750,00 Eur, sav. 2893,00 Eur).

2019 m. pateikus paraiškas gautas papildomas finansavimas iš Kultūros ministerijos Pasirengimo dainų šventėms programos 11250,00 eurų tautinių kostiumų įsigijimui ir 1100,00 eurų instrumentui nusipirkti. Šiaulių rajono savivaldybės administracija papildomai skyrė 11250,00 eurų (50% visos sumos). Už turimas lėšas pagaminta/nupirkta: akordeonas, tautinių rūbų komplektai mišriam chorui „Gija“, atnaujinti koncertiniai kostiumai Kultūros centro vaikų liaudiškų šokių studijai „Diemedėlis“ bei pagyvenusių liaudiškų šokių grupei „Diemedis“. Papildyti aksesuarais jaunimo mišraus choro „Melomanai“ archeologinio kostiumo komplektai.

**Socialiniai veiksniai.** Bendra nepalanki Lietuvos demografinė padėtis, nedarbas, emigracija turi įtakos ne tik vaikų, bet suaugusiųjų skaičiaus mažėjimui mėgėjų meno kolektyvuose. Nuo to nukenčia ir organizuojamų renginių žiūrovų skaičius. Pastebima, jog didėja mūsų gyventojų finansinių galimybių atotrūkis – gyventojai, uždirbantys ir galintys finansiškai daugiau savo uždirbamų pajamų skirti kultūriniams poreikiams tenkinti, renkasi renginius, vykstančius didžiuosiuose Lietuvos miestuose ir užsienyje. Gyventojai, gaunantys mažas pajamas, neturi susiformavę kultūros poreikių, todėl ir jie patys, ir jų vaikai nesilanko tiek mokamose, tiek nemokamose ŠRSKC siūlomose veiklose ir priemonėse.

**Technologiniai veiksniai.** Šildomų pastatų (salių) yra 12, kiti (9) pašildomi tik renginių metu. Kultūros centras turi 20 ir 8 vietų autobusus, kilnojamą lauko sceną 6 x 7,5 m su stogu, scenos pakylų komplektą 10x10 m, 10 kw lauko įgarsinimo aparatūrą. Kiekvienas filialas savo renginių įgarsinimui naudoja 1 kw įgarsinimo aparatūrą. ŠRSKC ir visi rajono filialai turi kompiuterinę įrangą (nuolat atnaujinama) bei interneto prieigą.

 2019 m. tęsėsi pradėti renovacijos darbai didžiojoje koncertų salėje ir jos pagalbinėse patalpose. Visa koncertinė veikla persikėlė į kitas kultūros centro erdves – parodų, mažąją ir diskotekų sales, miesto lauko erdves, Kuršėnų bažnyčią ir kt.

2019 m. ilgalaikiam materialiojo turto remontui buvo skirta 3300,00 eurų. ŠRSKC ūkinė grupė remonto darbus atliko Bazilionų, Bridų, Gilaičių, Kairių, Micaičių, Naisių, Šakynos filialuose ir jiems priklausančiose salėse. Bazilionų filialo darbo kabinetuose įrengtas LED apšvietimas, Bridų filiale suremontuota priešgaisrinė signalizacija, Gilaičių fililiale atlikti paradinių laiptų ir įėjimo durų remonto darbai, Kairių salėje suremontuota šildymo sistema ir paklota nauja grindų danga. Micaičių filiale sutvarkyta lietaus nuvedimo sistema, kosmetiškai pataisyti vidaus sienų defektai. Pakumulšių salėje pakeista 50 m2 šiferio stogo dangos. Naisių filiale suremontuotas vandentiekis, įvestas karštas vanduo. Kosmetiškai atnaujintos visos Šakynos filialo Žarėnų salės patalpos, kuriose perdažytos sienos, lubos, grindys, įrengtas naujas LED apšvietimas. Likusios lėšos panaudotos ŠRSKC patalpų bei koridorių atnaujinimui, sienų dažymui, tarnybinio įėjimo įrengimui. Ūkinė grupė atliko kitus smulkius einamuosius darbus kultūros centre bei filialuose.

Vasaros metu apie 30 kartų statė mobiliąją sceną rajoniniams renginiams, bendruomenių organizuojamoms šventėms bei nuomos pagrindu.

**ANTRASIS SKIRSNIS**

**SAVIVALDYBĖS STRATEGINIO PLĖTROS PLANO TIKSLŲ ĮGYVENDINIMAS**

|  |
| --- |
| **Strateginiai tikslai: SUMANI, PILIETIŠKA, KŪRYBINGA, SOCIALIAI SAUGI IR SVEIKA VISUOMENĖ 02****EFEKTYVI RAJONO SAVIVALDA IR VISUOMENĖS SAUGUMAS 04** |
| **Uždaviniai:** **Aukštos ugdymo ir švietimo paslaugų kokybės bei jų prieinamumo kiekvienam gyventojui užtikrinimas (kodas 02.01);****Pilietiškos ir kūrybingos visuomenės ugdymas (kodas 02.02);****Efektyvaus gyventojų poreikius atitinkančio viešojo valdymo užtikrinimas (kodas 04.01).**

|  |  |  |
| --- | --- | --- |
| **Priemonės pavadinimas** | **Pasiekti rezultatai** | **Asignavimų panaudojimas (tūkst. Eur)** |
| **Asignavimų planas** | **Asignavimų planas\*, įskaitant patikslinimus ataskaitiniam laikotarpiui** | **Panaudota****asignavimų** | **Panaudota asignavimų nuo asignavimų, nurodytų asignavimų plane, įskaitant patikslinimus ataskaitiniam laikotarpiui, dalis (proc.)\*\*** |
| 1 | 2 | 3 | 4 | 5 | 6 |
| Tobulinti ugdymo ir švietimo paslaugas, jų kokybę ir prieinamumą (kodas 02.01.02); | Šiaulių rajono savivaldybės taryboje patvirtintos 13 edukacinių programų ir 2 LR kultūros ministerijos kultūros paso programos | - | - | - | - |
| Skatinti mokytis visą gyvenimą (kodas 02.01.03); | Suorganizuota renginių ir priemonių 24 | 16500 | 16500 | 16500 | 100% |
| Remti ir skatinti nevyriausybinių organizacijų bei neformalias jaunimo veiklas (kodas 02.02.01); | ŠRSKC veiklose ir priemonėse dalyvavo 45 savanoriai | - | - | - | - |
| Plėtoti ir vystyti kultūros įstaigų infrastruktūrą (kodas 02.02.02); | Suremontuota 8 patalpos;1 koncertinių kost. komplektas (30);1 instrumentas;1 Širmų kompl.(10);1 Aksesuarų kompl. (30)4 transporto priemonės;Aprūpinti 13+1 filialai. | 42300 | 68675 | 68675 | 100% |
| Plėtoti rajono kultūrinę veiklą (kodas 02.02.03); | Surengtos 9 premijų šventės;Suorganizuotos 65 parodos;1 knyga;Įgyvendinti 6 projektai, partnerių teisėmis – 8;Surengta 1201 renginys (iš jų 65 % etnokultūriniai r.);Naudojami 5 informacijos sklaidos būdai;Bendradarbiaujama sutarčių pagrindu;Kėlė kvalifikaciją 64 KM darbuot.;Atsiskaityta su LATGA, AGATA;Išlaikoma 21 patalpa-pastatas;Išlaikomi 83,5 etatai. | 951095,83 | 981570,83 | 981510,61 | 100% |
| Didinti savivaldybės valdymo ir veiklos efektyvumą (kodas 04.01.01). | Nuolat atnaujinamos interneto erdvės;Atnaujinta informacinių technologijų bazė  | - | - | - | - |
|  | Iš viso: | **1009895,83** | **1066745,83** | **1066685,61** |  |

**Įgyvendinant programas panaudotos lėšos:****Savivaldybės biudžeto lėšos (SL) – 1020399,78 €****Įstaigos pajamos – 9385,83 €****Valstybės biudžeto lėšos – 36900,00 €****Iš viso: 1066685,61 €** |
|  |

**II SKYRIUS**

**ĮSTAIGOS METINIO VEIKLOS PLANO ĮGYVENDINIMAS**

2019 metais rajone surengti 85 etnokultūriniai renginiai, 3 renginiai, užtikrinantys Dainų švenčių tęstinumą, 4 tarptautiniai, 9 respublikinės, 6 regioninės, 5 rajoninės šventės bei konkursiniai festivaliai, 25 renginiai profesionalaus meno sklaidai, daugiau kaip 30 vasaros laikotarpio renginių ar kaimo bendruomenių švenčių, Valstybinės šventės, diskotekos jaunimui, parodos ir kt. Iš viso rajone surengti 796 renginiai, o išvykose – dar 405 pasirodymai.

 **3 lentelė. Kultūrinė veikla rajone**

|  |  |  |
| --- | --- | --- |
| Metai | Surengta renginių(iš viso) | Iš jų: |
| Profesionalaus meno renginiai | Tautodailės ir kitos parodos | Edukaciniai renginiai | Kino filmai | Pramoginės muzikos koncertai | Mėgėjų meno kolektyvų koncertai vietose | Kiti renginiai |
| **2019** | **796** | **25** | **65** | **174** | **11** | **32** | **121** | **368** |
| **2018** | **798** | **35** | **62** | **156** | **6** | **30** | **145** | **364** |
| **2017** | **663** | **25** | **58** | **95** | **11** | **26** | **103** | **345** |

2019 m. šalia tradicinių kultūros renginių tęsėme Lietuvos valstybės atkūrimo šimtmečiui paminėti skirtus renginius ir akcijas. Kultūros centro idėja – pasigaminti 100 m ilgio Lietuvos vėliavą – ir taip įprasminti Lietuvos valstybės sukaktį, dalijantis ja visame rajone. Įspūdingo dydžio vėliava savo žygį per rajoną pradėjo Kuršėnų miesto šventėje. Ji buvo nešama iš Kuršėnų L. Ivinskio aikštės visų miestelėnų ir šventės svečių per nuostabųjį Kuršėnų miesto parką į Kultūros centrą. Tolimesnis vėliavos kelias tęsėsi visą vasarą, garbingai ją nešant įvairiuose rajono kampeliuose Vasaros švenčių, atlaidų ar akcijų metu.

Dar viena idėja – pagamintos 24 bronzinės lentelės „Atkurtai Lietuvos valstybei – 100“. Lentelės atidengtos kiekvienoje seniūnijoje, įprasminant iškiliausias to krašto Šimtmečio asmenybes ir įvykius.

 **ŠRSKC mėgėjų meno kolektyvai aktyviai ir kūrybingai įsijungė į Lietuvoje vykdomas akcijas ir veiklas:**

 1. Asociacija „Sportas visiems“ organizavo sportinę šventę „Pasaulinė sniego diena Lietuvoje“;

 2. Europos sporto savaitė – Europos komisijos iniciatyva, kuria siekiama populiarinti sportą ir fizinį aktyvumą Europoje organizuojama akcija #BEACTIVE – JUDĖK ŠOKIO RITMU 2019#. Dalyvavo ir šoko Šiaulių rajono savivaldybės kultūros centro šiuolaikinių šokių kolektyvai: „Čip čip“ ir „P. M.“, teatras „Ikaras“ bei Naisių filialo šokių grupės;

 3. Lietuvos asociacija „Gimnastika visiems“ vykdė projektą „Tarptautinė šokio diena – 2019“, kuriame dalyvavo ŠRSKC ir Drąsučių filialo šiuolaikinių šokių kolektyvai;

Švietimo ir mokslo ministerijos ir Lietuvos mokinių neformaliojo švietimo centras vasaros pradžioje ketvirtą kartą kvietė kultūros ir švietimo įstaigas įsitraukti į iniciatyvą „Atverk duris vasarai“. Aktyviausiai iniciatyvoje dalyvavo ir daugiausia edukacinių erdvių atvėrė Šiaulių rajono švietimo ir kultūros įstaigos. Pasiūlytos 32 veiklos iš kurių 26 organizuotos ŠRSKC darbuotojų. Idėjos iniciatorių vertinimu, ŠRSKC ir Micaičių filialų organizuojamos veiklos buvo pripažintos vienos iš geriausių ir jų atstovai apdovanoti kelione į Varšuvą, į Koperniko mokslo centrą (Lenkija).

 Šiaulių rajono savivaldybės kultūros centras įgyvendina dvi kultūros paso programas – ŠRSKC Naisių filiale programoje „Pažintis su Zigmo Gėlės namais ir sugrįžimas į poeto vaikystės pasaulį“ (pravesta 15 užsiėmimų) ir Kuršėnų kultūros centre edukacinėje programoje „Lietuvos 5 regionų tautinio kostiumo pristatymas“. Kultūros pasas – tai LR kultūros ir švietimo ministerijose akredituota ir visoje šalyje veikianti priemonė visų Lietuvos mokinių, besimokančių pagal bendrojo ugdymo programas, kultūros pažinimo įpročiams ugdyti ir jų kultūros patirčiai plėsti, teikiant jiems atitinkamas kultūros ir meno paslaugas.

 ŠRSKC yra nuolatinis Tarptautinio folkloro konkurso – festivalio „Saulės žiedas“ partneris. 2019 m. liepos 6 d. renginiuose, skirtuose Valstybės dienai, pasirodė net trys festivalio dalyviai: liaudies šokių ansamblis „Ballet folklorice de la universidad Austral de Chile“ (Čilė), kapela „Dziga“ (Latvija) ir folkloro ansamblis „Djido“ (Serbija). Kolektyvų pasirodymais džiaugėsi Kuršėnų, Kurtuvėnų, Žarėnų krašto gyventojai bei svečiai.

**4 lentelė.** Mėgėjų meno kolektyvų dalyvavimas konkursuose, festivaliuose ar šventėse

Lietuvoje bei užsienyje.

|  |  |  |  |  |
| --- | --- | --- | --- | --- |
| Metai | Mėgėjų meno kolektyvai, būreliai, studijos (sk.) | Surengti koncertai Lietuvoje (išvykos)(kolektyvų sk.) | Surengti pasirodymai išvykose užsienyje(kolektyvų sk.) | Kolektyvų dalyviai išvykose |
| **2019** | **109** | **383** | **22** | **6247** |
| **2018** | **114** | **423** | **27** | **6087** |
| **2017** | **125** | **395** | **16** | **5217** |

**MĖGĖJŲ MENO KOLEKTYVŲ PASIEKIMAI IR LAIMĖJIMAI**

1. Respublikiniame liaudiškų šokių konkurse „Baltoji paukštė“ Gargžduose dalyvavo ŠRSKC

vaikų liaudiškų šokių studija „Diemedėlis“, vad. Loreta Lideikienė, ir laimėjo II vietą;

1. Respublikiniame vaikų ir jaunimo liaudiškų šokių konkursiniame festivalyje „Pamario

suktinis – 2019“ Klaipėdoje dalyvavo ŠRSKC vaikų liaudiškų šokių studija „Diemedėlis“, vad. Loreta Lideikienė, ir pelnė II laipsnio diplomą;

1. Vokalinių ansamblių šventėje-konkurse „Pavasario melodijos 2019“ dalyvavo:

ŠRSKC Bazilionų filialo duetas, vadovas Raimondas Sinkevičius, ir pelnė II vietos diplomą solistų ir duetų grupėje;

ŠRSKC Meškuičių filialo solistė Rasa Zelbienė ir pelnė II vietos diplomą solistų ir duetų grupėje;

ŠRSKC Bridų filialo Aukštelkės moterų vokalinis ansamblis „Šermukšnėlė, vad. Birutė Andriukaitienė, pelnė II vietos diplomą rajonų kultūros įstaigų lygių balsų grupėje;

ŠRSKC Meškuičių filialo moterų vokalinis ansamblis „Smiltelė“, vadovė Rasa Zelbienė, ir pelnė II vietos diplomą rajonų kultūros įstaigų lygių balsų grupėje;

ŠRSKC mišrus vokalinis ansamblis „Kolegos, vadovė B. Andriukaitienė, pelnė I vietos diplomą mišrių vokalinių ansamblių grupėje.

ŠRSKC Bridų filialo Voveriškių moterų vokalinis ansamblis „Vovingė“ ir moterų vokalinis duetas, vadovė Daiva Kembrienė, pelnė II vietos diplomus.

1. Respublikiniame vokalinių ansamblių festivalyje-konkurse „Kur aukštas klevas 2019“ Linkuvoje dalyvavo Ginkūnų filialo moterų vokalinis ansamblis „Rasa“, vadovė Birutė Andriukaitienė, koncertmeisterė Jūratė Narvilienė. Kaimų ir miestelių kategorijoje laimėjo III laipsnio diplomą;
2. Respublikiniame mažų miestelių ir kaimo vietovių vaikų ir jaunimo šokių festivalyje „Šokis

manyje 2019“ ŠRSKC Drąsučių filialo šiuolaikinių šokių kolektyvui „Iris“, vadovė I. Jonuškienė, įteikta nominacija „Estetiškiausias kolektyvas“;

1. Respublikiniame vokalinės muzikos festivalyje-konkurse „VASAROS ŠOKIS 2019“,

skirtame kompozitoriaus Benjamino Gorbulskio kūrybai, dalyvavo Ginkūnų filialo moterų vokalinis ansamblis „Rasa“, vadovė Birutė Andriukaitienė, koncertmeisterė Jūratė Narvilienė. Kaimų ir miestelių kategorijoje ir laimėjo I laipsnio diplomą;

1. Respublikiniame istorinės dainos konkurse „Aušta aušrelė“ dalyvavo Bridų filialo Gegužių

moterų vokalinis ansamblis „Gegužė“, vadovė Stanislava Rusevičienė, ir pelnė diplomą „Geriausias konkurso didysis vokalinis ansamblis“;

1. Lietuvos šiaurės krašto suaugusiųjų liaudiškų šokių kolektyvų konkurse „Suk, suk ratelį“

dalyvavo:

ŠRSKC Ginkūnų filialo senjorų liaudiškų šokių grupė „Dobilas“, vadovė Vanda Verkulienė, ir pelnė Laureato diplomą kaimo kultūros centrų kategorijoje;

ŠRSKC senjorų liaudiškų šokių grupė „Diemedis“, vadovė Egidija Šėgždaitė ir pelnė Laureato diplomą miestų kultūros centrų kategorijoje.

1. Tarptautiniame festivalyje-konkurse „Ledo gėlės 2019“ dalyvavo ŠRSKC Gilaičių filialo

šokių grupė „Saulė“, vad. Irena Dunauskienė, ir laimėjo II vietą.

**MĖGĖJŲ MENO KOLEKTYVŲ PASIRODYMAI IR LAIMĖJIMAI UŽSIENYJE**

1. ŠRSKC Bridų filialo Gegužių moterų vokalinis ansamblis „Gegužė“, vadovė Laura Petkuvienė, dalyvavo XIII tarptautiniame sakralinės muzikos festivalyje „Silver Bells“ Daugpilyje (Latvija) ir pelnė **III laipsnio** diplomą;
2. ŠRSKC moterų vokalinis ansamblis „Melodija“, vadovė Daina Kavaliauskienė, dalyvavo

XIII tarptautiniame sakralinės muzikos festivalyje „Silver Bells“ Daugpilyje (Latvija) ir pelnė **II laipsnio** diplomą;

1. ŠRSKC Bazilionų filialo Kurtuvėnų folkloro ansamblis „Kurtuovė“, vad. Edita Ramančionienė, koncertavo Rygos centrinėje bibliotekoje, minint Lietuvos nepriklausomybės dieną, ir vasaros šventėje „Ziemupes Jūrmala“ Jūrmaloje (Latvija).
2. ŠRSKC vaikų liaudiškų šokių studija „Diemedėlis“, vad. Loreta Lideikienė, dalyvavo

Tarptautiniame šokių ir muzikos festivalyje „Travelling Festival 2019“ Krokuvoje (Lenkija);

1. ŠRSKC Meškuičių filialo moterų šokių kolektyvas „Aksomas“, vadovė Loreta Morkūnienė,

dalyvavo XXIII Tarptautiniame šokių festivalyje – konkurse „Pohybovych skladieb 2019“ Bratislavoje (Slovakija) ir laimėjo du II laipsnio diplomus – SIDABRO medalius už šokius „Kanapėlė“ ir „Disco“;

1. ŠRSKC Gilaičių filialo moterų šokių grupė „DAISY“, vad. Irena Dunauskienė, dalyvavo

XXIII Tarptautiniame šokių festivalyje – konkurse „Pohybovych skladieb 2019“ Bratislavoje (Slovakija) ir laimėjo du III laipsnio diplomus;

1. ŠRSKC Ginkūnų filialo pagyvenusiųjų šokių grupė „Dobilas“, vadovė Vanda Verkulienė,

dalyvavo Tarptautiniame muzikos ir šokio festivalyje „Hanioti 2019“ (Graikija);

1. ŠRSKC Drąsučių filialo liaudiškos muzikos kapela „Ringuva“, vad. Kęstutis Rupšys,

dalyvavo XVI tarptautiniame folklorinių šokių festivalyje „Nufarul Alb“ (Moldova);

1. ŠRSKC Ginkūnų filialo moterų vokalinis ansamblis „Rasa“, vad. B. Andriukaitienė,

dalyvavo vokalinės muzikos šventėje Rencenų kultūros namuose (Valmieros r., Latvija);

1. ŠRSKC Gilaičių filialo šokių grupė „Saulė“, vad. Irena Dunauskienė, dalyvavo

Tarptautiniame šokių festivalyje-konkurse „Baltik Amber Suvalkai 2019“ (Lenkija) ir laimėjo II vietą;

1. ŠRSKC Gilaičių filialo moterų šokių grupė „DAISY“, vad. Irena Dunauskienė, dalyvavo

Tarptautiniame šokių festivalyje-konkurse „Baltik Amber Suvalkai 2019“ (Lenkija) ir laimėjo I vietą;

**III SKYRIUS**

**ĮSTAIGOS (BENDROVĖS) ATEINANČIŲ FINANSINIŲ METŲ VEIKLOS TIKSLAI**

|  |
| --- |
| **1. TIKSLAS.** **Aukštos ugdymo ir švietimo paslaugų kokybės bei jų prieinamumo kiekvienam gyventojui užtikrinimas** |
| 1.1.Uždavinys**.** Tobulinti ugdymo ir švietimo paslaugas, jų kokybę ir prieinamumą |
| **Priemonės** | **Siektini rezultatai** |
| 1.1.1. Didinti vaikų neformaliojo ugdymo prieinamumą Šiaulių rajone | Vaikų ir jaunimo edukacinės ir meninės veiklos užtikrinimas per neformaliojo vaikų švietimo programą bei kultūros paso programą ŠRSKC |
| 1.2. Uždavinys**.** Skatinti mokymąsi visą gyvenimą |
| 1.2.1. Didinti suaugusiųjų neformaliojo švietimo paslaugų įvairovę Šiaulių rajone | ŠRSKC bendradarbiaujant su įstaigomis, organizuojančiomis neformalųjį suaugusiųjų švietimą, didinti informacijos apie kultūrinių veiklų pasiūlas prieinamumą ir sklaidą |
| **2. TIKSLAS**. **Pilietiškos ir kūrybingos visuomenės ugdymas** |
| 2.1. Uždavinys**.** Remti ir skatinti nevyriausybinių organizacijų bei neformalias jaunimo veiklas |
| **Priemonės** | **Siektini rezultatai** |
| 2.1.1. Skatinti ir remti jaunimo savanorystę Šiaulių rajone | ŠRSKC įtraukti jaunimą įvairiomis formomis ir būdais savanoriauti lauko ir vidaus renginiuose, projektinėse veiklos ir kt.Įtraukti jaunimą savanoriauti renginiuose, projektinėse veiklose. |
| 2.2. Uždavinys. Plėtoti ir vystyti kultūros įstaigų infrastruktūrą |
| 2.2.1. Atnaujinti ir plėsti Šiaulių rajono savivaldybės kultūros įstaigų infrastruktūrą | Esamos ŠRSKC techninės bazės atnaujinimas, ilgalaikio materialiojo turto einamasis remontas |
| 2.2.2. Atnaujinti ir plėsti Šiaulių rajono savivaldybės kultūros įstaigų informacinių technologijų ir materialinę aplinką | ŠRSKC ilgalaikio materialiojo ir nematerialiojo turto įsigijimo išlaidos ŠRSKC transporto išlaidosNeilgalaikio turto-priemonių įsigijimas ŠRSKC veiklos užtikrinimui |
| 2.2.3. Formuoti kultūrines erdves Šiaulių rajone, jas pritaikant įvairių renginių organizavimui, meno ekspozicijoms, kultūros poreikiams | ŠRSKC erdvių pritaikymas vidaus ir lauko kameriniams renginiams |
| 2.2.4. Plėtoti kultūros įstaigų infrastruktūros įveiklinimą Šiaulių rajone | ŠRSKC erdvių įveiklinimas netradicinėmis veiklomis |
| 2.3. Uždavinys**.** Plėtoti rajono kultūrinę veiklą |
| 2.3.1. Užtikrinti kultūros ir meno premijų programos įgyvendinimą Šiaulių rajone | Kultūros ir meno premijų teikimo šventės ŠRSKC |
| 2.3.2.Organizuoti ir vykdyti Šiaulių rajono kraštotyrinius tyrimus, ekspedicijas | Rinkti, kaupti krašto dainas, papročius, juos sisteminti ir įvairiomis formomis platinti. Kalendorinių švenčių, kraštotyros parodų organizavimas;Knygos-monografijos „Meškuičių kraštas“ parengimas ir leidyba |
| 2.3.3.Vykdyti tarptautinius, regioninius, respublikinius, rajoninius kultūros projektus, skirtus Šiaulių rajono bendruomenei | Inicijuoti tarptautinius, respublikinius ir kt. projektus, vystyti ir plėsti bendradarbiavimą su rajono bendruomenėmis;ŠRSKC meninių, kultūrinių, edukacinių, prevencinių ir kt. sociokultūrinių veiklų vykdymas (mažieji filialų ir šalies, regiono, rajono ir kt. renginiai ir spec.)ŠRSKC organizuojami valstybinių švenčių ir atmintinų datų paminėjimai |
| 2.3.4.Parengti ir vykdyti Šiaulių rajono savivaldybės etninės kultūros plėtros programą | Parengti etninės kultūros programą ir ją įgyvendintiDidžiųjų etnokultūrinių renginių ŠRSKC aptarnaujamoje teritorijoje organizavimas (miesto šventė ir seniūnijų didieji renginiai) |
| 2.3.5.Plėtoti Šiaulių rajono savivaldybės kultūros, švietimo ir kitų įstaigų bendradarbiavimą tarpusavyje ir su kitomis šalies bei užsienio kultūros ir švietimo įstaigomis. | Kultūros įstaigų bendradarbiavimas su Šiaulių rajono savivaldybės įstaigomis.Kultūros įstaigų bendradarbiavimas su šalies ir užsienio partneriais. |
| 2.3.6.Plėtoti Šiaulių rajono kultūrinę veiklą, įtraukiant socialinę atskirtį patiriančius asmenis ir jų šeimas | Kultūriniai renginiai ir veiklos, skirtos socialinę atskirtį turintiems asmenims. |
| 2.3.7.Užtikrinti Šiaulių rajono savivaldybės kultūros įstaigų vadovų bei kultūros ir meno darbuotojų atestacijos programos vykdymą | ŠRSKC kūrybinių ir administracijos darbuotojų metinis vertinimas. |
| 2.3.8.Plėtoti Šiaulių rajono savivaldybės kultūros valdymo sistemą, užtikrinančią kultūros specialistų kompetencijų tobulinimą | ŠRSKC darbuotojų kvalifikacijos kėlimas  |
| 2.3.9.Užtikrinti kultūros paslaugų kokybę ir didinti jų prieinamumą Šiaulių rajone | ŠRSKC mokesčiai už autorines teises (LATGA, AGATA). ŠRSKC patalpų-pastatų išlaikymas kultūrinei veiklai užtikrinti, tenkinant būtinas paslaugas ŠRSKC veiklos užtikrinimas - žmogiškųjų išteklių išlaikymas (atlyginimai ir SODROS įmokos) |
| **3. TIKSLAS. Efektyvaus, gyventojų poreikius atitinkančio viešojo valdymo užtikrinimas** |
| 3.1. Uždavinys. Didinti savivaldybės valdymo ir veiklos efektyvumą |
| **Priemonės** | **Siektini rezultatai** |
| 3.1.1.Skatinti Šiaulių rajono savivaldybės įstaigų ir įmonių interneto puslapių atnaujinimą ir plėtrą | Skatinti Savivaldybės kultūros interneto puslapių atnaujinimą ir plėtrą |
| 3.1.2.Diegti ir (arba) atnaujinti Šiaulių rajono savivaldybės administracijos, įstaigų bei įmonių informacines sistemas ir informacinių technologijų bazes | Diegti ir (arba) atnaujinti Savivaldybės kultūros įstaigų informacines sistemas ir informacinių technologijų bazes. |

Direktorė Jovita Lubienė